Aalborg Stiftstidende, 1845-12-18
Jndsendt. Referatet i Aalborg Avis Nr. 238 om Bartskibet Frederik 1s Stranding den 27de f. M. paa Skagens Nordstrand indeholder en Forundring over, at der ikke af Vedkommende, var draget fornøden Omsorg for at anvende alt muligt til de ulykkelige Strandedes Frelse, og navnlig, at der ikke snarest muligt blev transporteret idetmindste 2 Baade til Strandingstedet. Dette trænger til følgende Berigtigelse: Saasnart Strandingen bemeldte Dags Morgen paa behørigt Sted var anmeldt, begav Vedkommende sig til Nordstranden igjennem Høyen, hvor en Bjergningsbaad blev læsset paa en Vogn med 4 Heste, for at transporteres langs Kysten ud til det betegnede Sted. Nordhavet var da i det stærkeste Oprør med et ualmindeligt Høivande. Vedkommende ilede forud, men omtrent 1/2 Miil vesten Høyen sloge Bølgerne i en længere Strækning saa stærkt op imod de steilt afskaarne Klitbrinker, at man nødtes til at forlade Vognen, endskjøndt denne var let og vel forspændt, for tilfods at søge en Vei inde gjennem de høie Klitbakker. Maaskee Uvedkommende har fulgt Vedkommende til dette farlige Sted, og derpaa klogelig er vendt hjem. Da Vognen med Baaden kom til samme Sted, og var avanceret saavidt, at det med de 4 Heste var umuligt at vende i Bølgeslagene, nødtes man til at forcere Passagen, men havde ved den Leilighed nær tilsat baade Heste og Vogn. Da Baaden, efter denne farlige Transport, var kommen til Strandingsstedet, opfordrede Vedkommende den medfølgende Vogneier til strax at vende tilbage for at hente en Reservebaad; men han gjorde med Føie herimod de kraftigste Jndsigelser, bemærkende, hvad Sandhed var, at det paa ingen Maade lod sig udføre nu, da Stormen endog var i Tiltagende og Vandet stigende, og man umuligt kunde føre Baaden ind efter, over de høie Klitbakker, Med den ene Baad blev nu gjort ligesaa modige som forgiæves Forsøg Kl. 10 ½, 12, 1 1/2 og endelig Kl. 3 Eftermiddag, hvorved dog de Strandedes Haab idetmindste holdtes ilive. Ved det sidste Forsøg knak 2 Aarer, og da Baaden, med Bjergernes Livsfare, kom iland, begyndte det allerede at blive mørkt, hvilken Omstændighed, i Forbindelse med det vedvarende haarde Veir, gjorde det aldeles umuligt, den Dag med Nytte at gjentage noget Forsøg, ja om samtlige Bjergningsbaade dengang havde været tilstede, vilde Forsøget endda ei være blevet gjentaget, da det reent ud var at vove Livet uden Nytte, Referenten synes ogsaa, skjøndt med et Slags Modsigelse, selv at have fattet dette, idet han først anfører Aarernes Tab, som Hindring i Forsøgets Gjentagelse, og strax derpaa Veirets Afstilling om Natten Kl. 2, som den Aarsag, der alene gjorde Mandskabets Frelse mulig. Endnu Kl. 3. kunde 2 Mand tilhest, som fra Landsognet sendtes til Høyen, for at hjælpe ved Baad Transporten, ikke passere det fornævnte Sted paa Kysten, men maatte ride over Klitbakkerne. Kl. 5 Aften, da Vandet begyndte at falde noget, blev en anden Baad fra Høyen og endnu en 3die Baad samme Aften fra Skagen, hvilken sidste ansaaes mere tjenlig, kjørte ud til Stedet, saa at der var ikke mindre end 3 Baade tilstede med alt Tilhørende, paa den Tid Leiligheden tillod, skjøndt selv da ikke uden Fare for Bjergerne, at redde de Strandede. Ligesom Strandingsprotocollen indeholder disse Kjendsgierninger, hvorom Referenten, naar han havde villet, let kunde være bleven oplyst, saaledes har Skibscapitainen selv bevidnet, at der er gjort Alt hvad gjøres kunde til Besætningens Frelse. Skagen, den 6te December 1845. Vedkommende."